Jabarkan Awal hayat dari T. E. Lawrence dalam bahasa melayu

Thomas Edward Lawrence lahir pada 16 Ogos 1888 di sebuah rumah bernama Gorphwysfa (kini dikenali dengan nama Snowdon Lodge) di kampung Tremadog, Carnarvonshire, Wales. Beliau anak kedua dari lima adik-beradik hasil hubungan luar nikah Thomas Chapman, seorang tuan tanah keturunan Inggeris dengan Sarah Junner, seorang pengasuh anak-anak sah dengan isterinya Edith; Thomas dan Edith berpisah setelah hal ini berlaku. Thomas dan Sarah tetap tidak berkahwin sebaliknya hidup seduduk dengan "nama keluarga" tidak rasmi "Lawrence". Hubungan yang melahirkan Thomas pun menjadikan kedudukan Thomas dalam masyarakat zamannya dipandang agak hina dan terasing.

Keluarga Lawrence ini berpindah ke 2, Polstead Road di Oxford pada musim panas 1896, di sinilah Thomas mendapat pendidikan di City of Oxford High School for Boys dari tahun itu hingga 1907. Semasa tempoh persekolahan ini berusia 15 tahun, beliau mendapat minatnya menyelidik sejarah meneroka berbasikal dengan rakan sebayanya Cyril Beeson ke Berkshire, Buckinghamshire, and Oxfordshire melawat setiap bangunan bersejarah setempat, mengamati tapak-tapak binaan di Oxford serta membawa barangan temuan mereka ke Muzium Ashmole yang menawan hati pihak muzium tersebut. Pada musim-musim panas tahun 1906 dan 1907, mereka berdua adakala menjelajah ke Perancis melawat dan melakar istana-istana lama yang ada di pedalaman. Pengalaman ini mematangkan minat Thomas dalam bidang sejarah yang menjadi jalan kerjayanya.